《奉和禁苑饯别应令》
唐代·褚亮

大藩初锡瑞，出牧迩皇京。暂以绿车重，言承朱传荣。

舒桃临远骑，垂柳映京营。惠化宣千里，威风动百城。

禁籞芳嘉节，神襟饯送情。金笳催别景，玉琯切离声。

野花开更落，山鸟哢还惊。微臣夙多幸，薄宦奉储明。

钓台惭作赋，伊水滥闻笙。怀德良知久，酬恩识命轻。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。